2967 



ΕΦΗΜΕΡΙΕ ΤΗΣ ΚΥΒΕΡΝΗΣΕ2Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
8 ΜΑΪΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

309 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ίδρυση Α.Ε. Διαχειρίσεως Αμοιβαίων Κεφαλαίων με την 

επωνυμία «ΙΝΤΕΚΝΑΤΙΟΝΑΕ Α.Ε.Δ.Α.Κ. 1 

Τροποποίηση καταστατικού της Εταιρείας Επενδύσεων Χαρ¬ 
τοφυλακίου «ΕΠΕΝΔΥΣΕΙΣ ΑΝΑΠΤΥΞΕΩΣ» Α.Ε. ... 2 
Έγκριση κανονισμού και άδεια σύστασης του Αμοιβαίου Κε¬ 
φαλαίου «ΕΥΡΩΠΑΪΚΗ ΠΙΣΤΗ - ΕΙΣΟΔΗΜΑΤΟΣ». . 3 
Έγκριση κανονισμού και άδεια σύστασης του Αμοιβαίου Κε¬ 
φαλαίου «ΗΕΚνΕΤΙΑ ΜΙΚΤΟ ΑΜΟΙΒΑΙΟ ΚΕΦΑ¬ 
ΛΑΙΟ». 4 

Διάρθρωση Υπηρεσιών εξουδετέρωσης εκρηκτικών μηχανι¬ 
σμών - Προσόντα, επιλογή, εκπαίδευση, ειδικά καθήκοντα 
προσωπικού - Χρησιμοποιούμενα μέσα.\. 5 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε.Κ. 72 (1) 

ΑΠΟΦΑΣΗ 

Της 103ης/31.3.1992 Συνεδρίασης 
της Επιτροπής Κεφαλαιαγοράς. 

Ίδρυση Α.Ε. Διαχειρίσεως Αμοιβαίων Κεφαλαίων με την επωνυ¬ 
μία «ΙΝΤΕΚΝΑΤΙΟΝΑΕ Α.Ε.Δ.Α.Κ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις». 

2. Την από 13.3.92 αίτηση της υπό σύσταση Εταιρείας. 

3. Το ερωτηματολόγιο το οποίο υπέβαλε συμπληρωμένο η υπό 
σύσταση Εταιρεία. 

4. Την εισήγηση του Ιωάννη Μητρόπουλου, αποφασίζει ομό¬ 
φωνα: 

Παρέχει την άδεια για την ίδρυση της «ΙΝΤΕΚΝΑΤΙΟΝΑΕ» 
Ανώνυμης Εταιρείας Διαχειρίσεως Αμοιβαίων Κεφαλαίων με αρ¬ 
χικό μετοχικό κεφάλαιο 80.000.000 δρχ. 

Σκοπός της Εταιρείας είναι η διαχείριση Αμοιβαίων Κεφα¬ 
λαίων σύμφωνα με τις διατάξεις του Ν. 1969/91. 

Το πρώτο Διοικητικό Συμβούλιο της Εταιρείας θα συγκροτη¬ 
θεί από τους: 

1. ΕΙγπο Γγ6ΪΙι 6Π· νοη δοΙιοιΙβιηεΓ 

2. Φωκίωνα Μπράβο 

3. Ηεΐηιυΐ δρ&βΐΐι 


4. ΚεΐηΗ&πΙ ΟιιπΦεΛ 

5. ϋτ. ΒεΙΙϊΙί νΐΜοήηο. 

Η παρούσα να δημοσιευθεί στην Εφημερίδα της Κυβερνήσεως. 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. Ε.Κ. 86 (2) 

ΑΠΟΦΑΣΗ 

Της 105ης/14.4.1992 Συνεδρίασης 
της Επιτροπής Κεφαλαιαγοράς. 

Τροποποίηση καταστατικού της Εταιρείας Επενδύσεων Χαρτο- 
,φυλακίου «ΕΠΕΝΔΥΣΕΙΣ ΑΝΑΠΤΥΞΕΩΣ» Α.Ε. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Τις διατάξεις του άρθρου 2 παρ. 3 του Ν. 1969/1991 
«Περί Εταιρειών Επενδύσεων Χαρτοφυλακίου και Αμοιβαίων 
Κεφαλαίων». 

2. Τις διατάξεις του Ν. 1806/88 «Περί τροποποίησης της νο¬ 
μοθεσίας για τα Χρηματιστήρια Αξιών και άλλες διατάξεις». 

3. Τις διατάξεις του άρθορυ 13 παρ. 2α του Ν. 2190/20 
«Περί Ανωνύμων Εταιρειών». 

4. Την από 1.4.92 αίτηση της Εταιρείας Επενδύσεων Χαρτο¬ 
φυλακίου «ΕΠΕΝΔΥΣΕΙΣ ΑΝΑΠΤΥΞΕΩΣ» Α.Ε. 

5. Τα Πρακτικά της Γενικής Συνέλευσης των μετόχων της 

«ΕΠΕΝΔΥΣΕΙΣ ΑΝΑΠΤΥΞΕΩΣ» Α.Ε.Ε.Χ. 

(Νο.14/12.3.92). 

6. Την εισήγηση του Δημ. Γκούμα, αποφασίζει ομόφωνα: 
Εγκρίνει την τροποποίηση των άρθρων 5 και 7 παρ. 1 του κα¬ 
ταστατικού της Εταιρείας Επενδύσεων Χαρτοφυλακίου «ΕΠΕΝ¬ 
ΔΥΣΕΙΣ ΑΝΑΠΤΥΞΕΩΣ» Α.Ε. για την αύξηση του μετοχικού 
της κεφαλαίου ως ακολούθως: 

1. Άρθρο 5 

Το Μετοχικό Κεφάλαιο της Εταιρείας αυξάνεται κατά 
252.000.000 δρχ. δι’ εκδόσεως 252.000 ονομαστικών και 
252.000 ανωνύμων νέων μετοχών ονομαστικής αξίας 500 δρχ. 
εκάστη και τιμής διαθέσεως 1.500 δρχ. 

2. Άρθρο 7 παρ. 1 

Οι μετοχές της Εταιρείας είναι 1.008.000 ανώνυμες και 
1.008.000 ονομαστικές. 

Η παρούσα να δημοσιευθεί στην Εφημερίδα της Κυβερνήσεως. 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

Αριθ. Ε.Κ. 85 (3) 

ΑΠΟΦΑΣΗ 

Της 105ης/14.4.1992 Συνεδρίασης 
της Επιτροπής Κεφαλαιαγοράς. 

Έγκριση κανονισμού και άδεια σύστασης του Αμοιβαίου Κεφα¬ 
λαίου «ΕΥΡΩΠΑΪΚΗ ΠΙΣΤΗ - ΕΙΣΟΔΗΜΑΤΟΣ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις». 

2. Το σχέδιο κανονισμού του Αμοιβαίου Κεφαλαίου. 

3. Την από 30.3.92 αίτηση της Εταιρείας ΕΥΡΩΠΑΪΚΗ ΠΙ¬ 
ΣΤΗ Α.Ε.Δ.Α.Κ. 

4. Την Κοινή Υπουργική Απόφαση με αριθμ. πρωτ. 7309/ 
Β 147/12.2.90 περί της ίδρυσης της ΕΥΡΩΠΑΪΚΗΣ ΠΙ¬ 
ΣΤΗΣ Α.Ε.Δ.Α.Κ. 

5. Την εισήγηση του I. Μητρόπουλου, αποφασίζει ομόφωνα: 

Εγκρίνει τον κανονισμό του Αμοιβαίου Κεφαλαίου «ΕΥΡΩ¬ 
ΠΑΪΚΗ ΠΙΣΤΗ - ΕΙΣΟΔΗΜΑΤΟΣ» και παρέχει την άδειά της 
για την σύσταση του εν λόγω Αμοιβαίου Κεφαλαίου που διαχειρί¬ 
ζεται η ΕΥΡΩΠΑΪΚΗ ΠΙΣΤΗ Εταιρεία Διαχειρίσεως Αμοι¬ 
βαίων Κεφαλαίων Α.Ε. 

Η παρούσα να δημοσιευθεί στην Εφημερίδα της Κυβερνήσεως. 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. Ε.Κ. 65 (4) 

ΑΠΟΦΑΣΗ 

Της 104ης/7.4.1992 Συνεδρίασης 
της Επιτροπής Κεφαλαιαγοράς. 

Έγκριση κανονισμού και άδεια σύστασης του Αμοιβαίου Κεφα¬ 
λαίου «ΗΕΕνΕΤΙΑ ΜΙΚΤΟ ΑΜΟΙΒΑΙΟ ΚΕΦΑΛΑΙΟ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως 
της Κεφαλαιαγοράς και άλλες διατάξεις». 

2. Το σχέδιο κανονισμού του Αμοιβαίου Κεφαλαίου. 

3. Την απόφαση της 97ης/28.1.1992 Συνεδρίασης της Επι¬ 
τροπής Κεφαλαιαγοράς περί ίδρυσης της «ΗΕΕνΕΤΙΑ Α.Ε.¬ 
Δ.Α.Κ. 

4. Την από 6.3.92 αίτηση της Εταιρείας «ΗΕΙΛΈΤΙΑ ΑΝΩ¬ 
ΝΥΜΟΣ ΕΤΑΙΡΕΙΑ ΔΙΑΧΕΙΡΙΣΕΩΣ ΑΜΟΙΒΑΙΩΝ ΚΕΦΑ¬ 
ΛΑΙΩΝ». 

5. Την εισήγηση του Δημ. Γκούμα, αποφασίζει ομόφωνα: 

Εγκρίνει τον κανονισμό του Αμοιβαίου Κεφαλαίου «ΗΕΕ\Έ- 
ΤΙΑ ΜΙΚΤΟ ΑΜΟΙΒΑΙΟ ΚΕΦΑΛΑΙΟ» και παρέχει την άδειά 
της για την σύσταση του εν λόγω Αμοιβαίου Κεφαλαίου που δια¬ 
χειρίζεται η «ΗΕΕνΕΤΙΑ» Ανώνυμος Εταιρεία διαχειρίσεως 
Αμοιβαίων Κεφαλαίων. 

Η παρούσα να δημοσιευθεί στην Εφημερίδα της Κυβερνήσεως. 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


Αριθ. 7016/4/12ε (5) 

Διάρθρωση Υπηρεσιών εξουδετέρωσης εκρηκτικών μηχανισμών 
- Προσόντα, επιλογή, εκπαίδευση, ειδικά καθήκοντα προσω¬ 
πικού - Χρησιμοποιούμενα μέσα. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Του άρθρου 11 παρ. 2 του Ν. 1481/1984 «Οργανισμός 
Υπουργείου Δημόσιας Τάξης» (Α’ 152), όπως αντικαταστάθηκε 
με το άρθρο 1 του Ν. 1590/1986 (Α' 49). 

2. Του Π.Δ. 137/1986 «Συγκρότηση της Γενικής Γραμμα¬ 
τείας Δημόσιας Τάξης σε Υπουργείο Δημόσιας Τάξης» (Α' 51). 

3. Των άρθρων 1 παρ. 3 και 2 του Π.Δ. 357/1986 «Σύ¬ 
σταση, οργάνωση και λειτουργία υπηρεσιών της Ελληνικής 
Αστυνομίας, για την εξουδετέρωση εκρηκτικών μηχανισμών και 
αυτοσχέδιων βομβών» (Α’ 157). 

4. Του άρθρου 8 παρ. 8 του Π.Δ. 95/1987 «Αναδιάρθρωση, 
σύσταση, οργάνωση και λειτουργία Υπηρεσιών της Γενικής 
Αστυνομικής Διεύθυνσης Αττικής» (Α' 56), όπως αντικαταστά- 
θηκε με το άρθρο 2 του Π.Δ. 454/1988 (Α’ 206) και συμπλη¬ 
ρώθηκε και τροποποιήθηκε με το άρθρο 1 του Π.Δ. 191/1991 
(Α' 74), αποφασίζουμε: 

«ΚΕΦΑΛΑΙΟ Α' 

ΔΙΑΡΘΡΩΣΗ ΥΠΗΡΕΣΙΩΝ - ΚΑΘΗΚΟΝΤΑ ΟΡΓΑΝΩΝ 
Άρθρο 1. 

Διάρθρωση Τμημάτων Εξουδετέρωσης Εκτηκτικών Μηχανι¬ 
σμών (ΤΕΕΜ) 

Τα Τμήματα εξουσετέρωσης εκρηκτικών μηχανισμών 
(ΤΕΕΜ), που λειτουργούν στις Υποδιευθύνσεις Κρατικής Ασφα¬ 
λείας των Διευθύνσεων Ασφαλείας Αττικής και Θεσσαλονίκης, 
διαρθρώνονται εσωτερικά από: 
α. Τον τμηματάρχη. 
β. Τον βοηθό τμηματάρχη. 

γ. Τις ομάδες ανίχνευσης και εξουδετέρωσης εκρηκτικών μη¬ 
χανισμών και αυτοσχέδιων βομβών. 

δ. Τον επόπτη των εκπαιδευτικών και των συνοδών - χειρι¬ 
στών σκύλων ανίχνευσης εκρηκτικών υλών. 

ε. Τις ομάδες συνοδών - χειριστών σκύλων ανίχνευσης εκρη¬ 
κτικών υλών. 

στ. Το γραφείο γραμματείας. 

Άρθρο 2. 

Ομάδες εξουδετέρωσης εκρηκτικών μηχανισμών. 

1. Οι ομάδες εξουδετέρωσης εκρηκτικών μηχανισμών 
(ΟΕΕΜ), που λειτουργούν σε τμήματα ασφαλείας των Αστυνομι¬ 
κών Διευθύνσεων των Νομών, κατ’ αφαρμογή της διάταξης του 
άρθρου 1 παρ. 2 του Π.Δ. 357/86, στελεχώνονται από δύο (2) 
τουλάχιστον αστυνομικούς, με βαθμό αστυφύλακα, αρχιφύλακα ή 
ανθυπαστυνόμου και ειδικότητα ανιχνευτή - εξουδετερωτή εκρη¬ 
κτικών μηχανισμών και αυτοσχεδίων βομβών. Στις ομάδες αυ¬ 
τές μπορεί να συμμετέχει και αστυνομικός με ειδικότητα συνοδού 
- χειριστού σκύλων ανίχνευσης εκρηκτικών υλών. Ο κατά βαθμόν 
ανώτερος ή αρχαιότερος της ομάδας προΐσταται αυτής και είναι 
υπεύθυνος για την εκπλήρωση της αποστολής της. 

2. Για τις ομάδες της προηγούμενης παραγράφου έχουν ανά¬ 
λογη εφαρμογή οι διατάξεις των παραγράφων 3 και 4 του άρθρου 
5 της παρούσας. 

Οι ομάδες αυτές μπορούν να εκτελούν καθήκοντα της αποστο¬ 
λής τους και εκτός της τοπικής αρμοδιότητας της Υπηρεσίας 
τους στην εδαφική περιφέρεια της οικείας Αστυνομικής Επιθεώ¬ 
ρησης, μετά από σχετική διαταγή του οικείου Αστυνομικού Επι¬ 
θεωρητή. 

3. Το ωράριο εργασίας και ετοιμότητας των παραπάνω Ομά¬ 
δων καθορίζονται με διαταγή του διοικητή της Υπηρεσίας τους, η 

οποία κοινοποιείται στην οικεία Αστυνομική Διεύθυνση και Αστυ¬ 
νομική Επιθεώρηση. 

Άρθρο 3. 

Τμηματάρχης ΤΕΕΜ. 

1. Καθήκοντα τμηματάρχη ανατίθενται κατά προτίμηση σε 
αξιωματικό της Ελληνικής Αστυνομίας, ο οποίος κατέχει την ει¬ 
δικότητα του ανιχνευτού - εξουδετερωτού βομβών και εκρηκτι¬ 
κών μηχανισμών ή του εκπαιδευτού συνοδών αστυνομικών σκύ¬ 
λων ανίχνευσης εκρηκτικών υλών. 

2. Ο τμηματάρχης έχει τις ακόλουθες ειδικές υποχρεώσεις και 
καθήκοντα: 

α. Ευθύνεται για την ομαλή και απρόσκοπτη λειτουργία του 
τμήματος που πρόίσταται. 

β. Διαθέτει το προσωπικό σε υπηρεσία που καλύπτει όλο το 
24ωρο. Σε κάθε αλλαγή διατίθεται το ανάλογο για τις ανάγκες 
της υπηρεσίας προσωπικό (αστυνομικό - πολιτικό). 

γ. Κατευθύνει τις ενέργειες του οικείου συνεργείου σε κάθε πε¬ 
ρίπτωση που απαιτείται επέμβασή του και επιβλέπει για την γρή¬ 
γορη αποτελεσματική και ασφαλή δράση του. 

δ. Μεριμνά για την εξασφάλιση των αναγκαίων υλικών και μέ¬ 
σων που απαιτούνται για τον εξοπλισμό των συνεργείων και επι¬ 
μελείται και εποπτεύει για την αποθήκευση, ασφαλή φύλαξη και 
συντήρηση αυτών. 

ε. Καθοδηγεί το προσωπικό του τμήματός του και υποδεικνύει 
ή εισηγείται αρμοδίως τη λήψη μέτρων για την ασφάλεια προσώ¬ 
πων ή πραγμάτων και την πρόληψη γενικά ατυχημάτων, κατά 
την ανίχνευση, περισυλλογή ή εξουδετέρωση εκρηκτικών μηχανι¬ 
σμών και αυτοσχέδιων βομβών. 

στ. Φροντίζει για τη συντηρητική εκπαίδευση του προσωπικού 
του τμήματος, με προγράμματα που κοινοποιεί ιεραρχικά στη 
Διεύθυνση Εκπαίδευσης του Υπουργείου Δημόσιας Τάξης. 

ζ. Σε σοβαρές ή ειδικές περιπτώσεις και εφ’ όσον κατέχει την 
ειδικότητα του ανιχνευτού - εξουδετερωτού, επιλαμβάνεται και ο 
ίδιος τούτων, εκτελώντας καθήκοντα της ειδκότητάς του. 

η. Εκτελεί κάθε άλλο καθήκον που απορρέει από τις γενικές 
διατάξεις και κανονισμούς του Σώματος ή του ανατίθεται με δια¬ 
ταγές των προϊσταμένων του. 

Άρθρο 4. 

Βοηθός Τμηματάρχη. 

1. Καθήκοντα βοηθού τμηματάρχη ανατίθενται στον κατά 
βαθμό ανώτερο ή ^ ν/ _...ότερο μετά τον τμηματάρχη αξιωματικό 
του τμήματος, που κατέχει την ειδικότητα ανιχνευτή - εξουδετε- 
ρωτή ή εκπαιδευτή συνοδών - χειριστών αστυνομικών σκύλων 
ανίχνευσης εκρηκτικών υλών. 

2. Ο βοηθός τμηματάρχη έχει τις ακόλουθες ειδικές υποχρεώ¬ 
σεις και καθήκοντα: 

α. Συνδράμει σε κάθε περίπτωση το έργο του τμηματάρχη και 
τον συμπληρώνει όταν αυτός κωλύεται ή απουσιάζει. 

β. Επιλαμβάνεται και ο ίδιος στα διάφορα περιστατικά αρμο¬ 
διότητας του ΤΕΕΜ. 

γ. Εκτελεί κάθε άλλο καθήκον που απορρέει από τις γενικές 
διατάξεις και κανονισμούς του Σώματος ή του ανατίθεται με δια¬ 
ταγές των προϊσταμένων του. 

Άρθρο 5. 

Ομάδες ανίχνευσης και εξουδετέρωσης 
εκρηκτικών μηχανισμών των ΤΕΕΜ. 

1. Σε κάθε ΤΕΕΜ συγκροτούνται τέσσερες ομάδες ανίχνευσης 
και εξουστετέρωσης εκρηκτικών μηχανισμών, οι οποίες στελε¬ 
χώνονται από αστυνομικούς και πολιτικούς υπαλλήλους, που κα¬ 
τέχουν την ειδικότητα του ανιχνευτή - εξουδετερωτή βομβών και 
εκρηκτικών μηχανισμών. 

2. Κάθε ομάδα εκτελεί 24ωρη συνεχή υπηρεσία εκ περιτροπής 


με τις λοιπές ομάδες, και έχει επικεφαλής τον κατά βαθμό ανώ¬ 
τερο ή αρχαιότερο βαθμοφόρο αυτής. 

3. Οι ανωτέρω ομάδες έχουν ως αποστολή την αντιμετώπιση 
των περιστατικών αρμοδιότητας του ΤΕΕΜ κατά τη διάρκεια 
της υπηρεσίας τους. Ανάλογα με τη φύση και την ιδιαιτερότητα 
κάθε περιστατικού αποστέλλονται κατάλληλα συνεργεία για την 
αντιμετώπισή του, με μέριμνα του επικεφαλής της ομάδας υπηρε¬ 
σίας και σύμφωνα με τις υφιστάμενες για κάθε περίπτωση διατα¬ 
γές και οδηγίες. 

4. Σε κάθε συνεργείο διατίθεται αυτοκίνητο για τη μεταφορά 
του. Ειδικά, για τα συνεργεία εξουδετέρωσης, τα οποία είναι του¬ 
λάχιστον διμελή, διατίθεται ιατρός και ασθενοφόρο όχημα, εφό¬ 
σον τα συνεργεία αυτά ενεργούν εξουδετέρωση ή καταστροφή αυ¬ 
τοσχέδιων εκρηκτικών μηχανισμών ή περισυλλογή πυρομαχικών 
ή εκρηκτικών υλών. 

Άρθρο 6. 

Επόπτης Εκπαιδευτών και συνοδών - χειριστών σκύλων. 

1. Καθήκοντα επόπτη ανατίθενται στον ανώτερο ή αρχαιότερο 
εκπαιδευτή συνοδών - χειριστών σκύλων, που υπηρετεί σε κάθε 
ΤΕΕΜ. 

2. Ο Επόπτης έχει τα ακόλουθα ειδικά καθήκοντα, πλέον αυ¬ 
τών που ορίζονται στο άρθρο 13 παρ. 3 του Π.Δ. 500/1989: 

α. κατανέμει του συνοδούς - χειριστές σκύλων σε ομάδες, με 
επικεφαλής εκπαιδευτή ή τον κατά βαθμό ενώτερο ή αρχαιότερο 
συνοδό - χειριστή σε περίπτωση που δεν υπάρχει εκπαιδευτής. 

β. Διαθέτει τον αναγκαίο αριθμό κατάλληλων σκύλων και συ¬ 
νοδών - χειριστών για την αντιμετώπιση καθ’ όλο το 24ωρο των 
περιστατικών αρμοδιότητας του ΤΕΕΜ που αφορούν ανίχνευση 
εκρηκτικών υλών. 

γ. Εκτελεί και ο ίδιος καθήκοντα ανίχνευσης, εφόσον είναι και 
συνοδός - χειριστής αστυνομικών σκύλων ανίχνευσης εκρηκτικών 

υλών. 

3. Τον επόπτη, απάντα ή κωλυόμενο, αναπληρώνει ο κατά 
βαθμόν ανώτερος ή αρχαιότερος βαθμοφόρος εκπαιδευτής ή συ¬ 
νοδός - χειριστής σκύλων ανίχνευσης εκρηκτικών υλών. 

Άρθρο 7. 

Ομάδες συνοδών - χειριστών σκύλων ανίχνευσης εκρηκτικών 

υλών. 

1. Οι ομάδες συναοδών - χειριστών σκύλων ανίχνευσης εκρη¬ 
κτικών υλών στελεχώνονται από αστυνομικούς, οι οποίοι κατέ¬ 
χουν την αντίστοιχη ειδικότητα. 

2. Οι ανωτέρω ομάδες έχουν ως αποστολή την αντιμετώπιση 
των περιστατικών ανίχνευσης εκρηκτικών υλών κατά τη διάρ¬ 
κεια της υπηρεσίας τους. Οι ομάδες αυτές επιλαμβάνονται των 
ανωτέρω περιστατικών μετά από αίτημα του επικεφαλής της 
ομάδας υπηρεσίας ανίχνευσης και εξουδετέρωσης εκρηκτικών 
μηχανισμών, ακολουθώντας τις υφιστάμενες για το θέμα αυτό 
εντολές και οδηγίες. 

Άρθρο 8. 

Γραφείο Γραμματείας. 

1. Το γραφείο γραμματείας χειρίζεται τα θέματα προσωπικού, 
φροντίζει τη φύλαξη και συντήρηση του υλικού, τηρεί το αρχείο 
και εξασφαλίζει τη γραμματειακή εξυπηρέτηση του Τμήματος. 
Το γραφείο αυτό στελεχώνεται από αστυνομικό και πολιτικό προ¬ 
σωπικό, που δεν έχει την ειδικότητα του ανιχνευτή - εξουδετε¬ 
ρωτή ή συνοδού - χειριστού σκύλων και αποτελείται από το γραμ¬ 
ματέα, το βοηθό γραμματέα, το δακτυλογράφο, τον αποθηκάριο 
και το συντηρητή οχημάτων. 

ΚΕΦΑΛΑΙΟ Β\ 

ΕΙΔΙΚΑ ΚΑΘΗΚΟΝΤΑ ΠΡΟΣΩΠΙΚΟΥ ΥΠΗΡΕΣΙΩΝ 
ΑΝΙΧΝΕΥΣΗΣ - ΕΞΟΥΔΕΤΕΡΩΣΗΣ ΕΚΡΗΚΤΙΚΩΝ ΜΗΧΑΝΙ¬ 
ΣΜΩΝ 

Άρθρο 9. 

Πυροτεχνουργοί. 

Οι αστυνομικοί και πολιτικοί υπάλληλοι, που υπηρετούν στα 
ΤΕΕΜ και ΟΕΕΜ και κατέχουν την ειδικότητα του ανιχνευτή - 
εξουδετερωτή εκρηκτικών μηχανισμών καλούνται πυροτεχνουρ¬ 
γοί. 

Άρθρο 10. 

Καθήκοντα επικεφαλής ομάδος Πυροτεχνουργών. 

1. Είναι υπεύθυνος για την επιχειρησιακή ετοιμότητα της ομά¬ 
δας του και για τη συντήρηση, καλή λειτουργία και διασφάλιση 
του εξοπλισμού που διατίθεται για την εκτέλεση της αποστολής 
της Υπηρεσίας του. 

2. Εφαρμόζει το πρόγραμμα συντηρητικής εκπαίδευσης της 
ομάδας του. 

3. Δέχεται κάθε τηλεφωνική ή έγγραφη ενημέρωση ή διαταγή 
σχετική με συμβάντα που αφορούν την αποστολή της Υπηρεσίας 
του και καθορίζει τα ανάλογα συνεργεία που θα επιληφθούν. 

4. Σε περίπτωση έκρηξης ή εντοπισμού αυτοσχέδιου ακρηκτι- 
κού μηχανισμού: 

α. Ενημερώνει αμέσως τον Τμηματάρχη. 
β. Μεταβαίνει, το συντομότερο δυνατόν, με το ανάλογο συνερ¬ 
γείο και τον κατάλληλο εξοπλισμό, στο τόπο του συμβάντος. 

γ. Καθοδηγεί το συνεργείο των πυροτεχνουργών στις ενέρ- 
γειές του. 

δ. Ενημερώνει το κέντρο ασυρμάτου για την επικρατούσα κα¬ 
τάσταση και υποδεικνύει τη λήψη των αναγκαίων μέτρων για την 
προστασία προσώπων ή πραγμάτων. 

ε. Εάν η εξουδετέρωση παρουσιάζει ιδιαίτερες δυσκολίες ενερ¬ 
γεί και ο ίδιος την εξουδετέρωση. 

στ. Μελετά, σε συνεργασία με τον τμηματάρχη και τους πυρο¬ 
τεχνουργούς του συνεργείου που επιλήφθηκε, τα στοιχεία που συ¬ 
γκεντρώνονται μετά από την εξουδετέρωση ενός αυτοσχέδιου 
εκρηκτικού μηχανισμού ή μετά από την έρευνα ενός χώρου που 
σημειώθηκε έκρηξη και συντάσσει σχετική αναφορά. 

Άρθρο 11. 

Καθήκοντα πυροτεχνουργών. 

Οι πυροτεχνουργοί έχουν κατά περίπτωση τα ακόλουθα καθή¬ 
κοντα: 

1. Όταν ενεργούν ανίχνευση χώρου: 

α. Μεταβαίνουν αμέσως ή την προκαθορισμένη ώρα στον προς 
έρευνα χώρο αφού ενημερωθούν κατάλληλα και αφού εφοδια- 
σθούν με τον ανάλογο εξοπλισμό. 

β. Ενεργούν σύμφωνα με τις εκάστοτε οδηγίες και διαταγές, 
γ. Σε περίπτωση προληπτικού ελέγχου ερευνούν σχολαστικά 
και μεθοδικά τον χώρο και τον παραδίδουν προς φύλαξη στους 
αρμόδιους για το σκοπό αυτό. 

δ. Σε περίπτωση απειλής τοποθέτησης βόμβας λαμβάνουν 
κάθε αναγκαίο μέτρο για την προστασία προσώπων ή πραγμά¬ 
των καιεισέρχονται στον προς έρευνα χώρο αφού τηρήσουν τον 
απαραίτητο χρόνο ασφαλείας. Ο χρόνος αυτός θα εξαρτηθεί από 
τις εκάστοτε ειδικές συνθήκες. 

ε. Σε περίπτωση έρευνας χώρου μετά από έκρηξη, φροντίζουν 
με κάθε πρόσφορο μέσο, ώστε ο χώρος να μείνει ανέπαφος και 
ερευνούν σχολαστικά την γύρω περιοχή για τυχόν ύπαρξη άλλου 
εκρηκτικού μηχανισμού. Στη συνέχεια ενεργούν σύμφωνα με τις 
οδηγίες των προσϊσταμένων τους. 

2. Όταν ενεργούν εξουδετέρωση αυτοσχέδιου εκρηκτικού μη¬ 
χανισμού (ΑΕΜ): 

α. Μεταβαίνουν αμέσως στο σημείο ανεύρεσης του ΑΕΜ, αφού 


ενημερωθούν κατάλληλα και εφοδιασθούν με τον ανάλογο εξοπλι¬ 
σμό. 

β. Επιλέγουν το σημείο εγκατάστασής τους, το οποίο θα τους 
εξασφαλίζει προστασία και ερευνούν σύντομα τον γύρω χώρο για 
την τυχόν ύπαρξη και άλλου ΑΕΜ. 

γ. Ενεργούν σύμφωνα με τις οδηγίες του επικεφαλής βαθμο¬ 
φόρου ή τμηματάρχου του ΤΕΕΜ, αφού λάβουν κάθε πρόσφορο 
μέσο προστασίας τους. 

3. Όταν ενεργούν για την αναγνώριση ανευρεθέντων πυρομα- 
χικών ή εκρηκτικών υλών: 

α. Μεταβαίνουν αμέσως στο σημείο εντοπισμού τους, 
β. Εξετάζουν με προσοχή το ενδεχόμενο να είναι παγιδευμένα 
ή να έχουν μετατραπεί σε ΑΕΜ. 

γ. Ενημερώνουν την αρμόδια για τη φύλαξή τους αστυνομική 
υπηρεσία για την τυχόν επικινδυνότητά τους. 

δ. Συνεργάζονται με την αρμόδια υπηρεσία κατά την δακτυλο- 
σκοπική τους έρευνα. 

ε. Λαμβάνουν, εάν τους ζητηθεί, δείγματα των εκρηκτικών 
υλών, για εργαστηριακή έρευνα. 

στ. Ενημερώνουν αμέσως τον προϊστάμενο της ομάδας τους ή 
τον τμηματάρχη του ΤΕΕΜ. 

ζ. Ειδοποιούν την κατά τόπο αρμόδια ειδική στρατιωτική υπη¬ 
ρεσία για την καταστροφή, αν αποφασισθεί κάτι τέτοιο. 

Άρθρο 12. 

Καθήκοντα επόπτη - εκπαιδευτών και συνοδών - χειριστών αστυ¬ 
νομικών σκύλων. 

Τα καθήκοντα του επόπτη, των εκπαιδευτών και των συνοδών 
- χειριστών αστυνομικών σκύλων ανίχνευσης εκρηκτικών υλών 
καθορίζονται από τις ειδικές διατάξεις του Π.Δ. 500/1989. 

Άρθρο 13. 

Μέσα - Υλικά. 

1. Για την ανίχνευση και εξουδετέρωση των αυτοσχέδιων 
εκρηκτικών χρησιμοποιούνται τα κατάλληλα μέσα και μηχανή¬ 
ματα με τα οποία εφοδιάζονται τα τμήματα εξουδετέρωσης εκρη¬ 
κτικών μηχανισμών, όπως: 

α. Αναζήτησης και επισήμανσης (εκπαιδευμένοι σκύλοι, ειδικά 
μηχανήματα). 

β. Περισυλλογής (αρπάγες, απόχες, άγκιστρα), 
γ. Καταστροφής (πυροκροτητές, διαρρηκτήρες, απαραίτητες 
εκρηκτικές ύλες). 

δ. Προστασίας (στολές προστασίας, κράνη). 

2. Οι πυροτεχνουργοί κατά την εκτέλεση των καθηκόντων 
τους φέρουν ειδική στολή και διακριτικά της ειδικότητάς τους σή¬ 
ματα. 

Ειδική στολή και διακριτικά σήματα δύνανται να φέρουν και οι 
εκπαιδευτές και συνοδοί - χειριστές αστυνομικών σκύλων ανί¬ 
χνευσης εκρηκτικών υλών. Ο τύπος των ανωτέρω στολών και 
σημάτων καθορίζεται με απόφαση του Αρχηγού της Ελληνικής 
Αστυνομίας. 

ΚΕΦΑΛΑΙΟ Γ'. 

ΠΡΟΣΟΝΤΑ ΚΑΙ ΔΙΑΔΙΚΑΣΙΑ ΕΞΕΤΑΣΗΣ 
ΤΩΝ ΥΠΟΨΗΦΙΩΝ ΠΥΡΟΤΕΧΝΟΥΡΓΩΝ 

Άρθρο 14. 

Προσόντα υποψηφίων πυροτεχνουργών. 

1. Οι υποψήφιοι για τη στελέχωση των Υπηρεσιών ανίχνευσης 
και εξουδετέρωσης εκρηκτικών, σύμφωνα με τις διατάξεις του 
άρθρου 2 παρ. 1 και 2 του Π.Δ. 357/1986, πρέπει να έχουν τα 
εξής προσόντα: 

α. Το αστυνομικό προσωπικό: 

(1) Ηλικία μέχρι 30 ετών. 

(2) 3ετή υπηρεσία στο Σώμα. 

(3) Πειθαρχικότητα, αυξημένη επαγγελματική συνείδηση, εν¬ 
διαφέρον και ζήλο για την Υπηρεσία. 

(4) Υψηλή νοημοσύνη, οξεία αντίληψη, ευστροφία πνεύματος, 
παρατηρηκότητα και μεθοδικότητα. 

(5) Θάρρος, σύνεση, επιμονή, υπομονή, αυτοπεποίθηση, αυτο¬ 
κυριαρχία, ψυχραιμία, ετοιμότητα και αποφασιστικότητα. 

(6) Υγεία, αντοχή και άρτια φυσική κατάσταση. 

(7) Βασικές γνώσεις σχετικά με τις εκρηκτικές ύλες. 

β. Το πολιτικό προσωπικό, που προσλαμβάνεται με σύμβαση 
ιδιωτικού δικαίου αορίστου χρόνου: 

(1) Τα υπό στοιχεία (1) και (4) - (7) προσόντα του προηγουμέ¬ 
νου εδαφίου. 

(2) Αυτά που προβλέπονται από τις οικείες διατάξεις για τις 
προσλήψεις προσωπικού στο δημόσιο τομέα. 

2. Για την εκτίμηση των προσόντων της προηγούμενης παρα¬ 
γράφου του αστυνομικού προσωπικού λαμβάνονται υπόψη και οι 
εκθέσεις αξιολόγησης αυτού. 

3. Μεταξύ των υποψηφίων προτιμούνται ιδιαίτερα όσοι έχουν 
προϋπηρετήσει στις Ένοπλες Δυνάμεις με την ειδικότητα του πυ¬ 
ροτεχνουργού ή ναρκαλιευτή, καθώς και όσοι έχουν ειδικές γνώ¬ 
σεις στα εκρηκτικά γενικά. 

Άρθρο 15. 

Προκήρυξη εξετάσεων - Υποβολή δικαιολογητικών. 

1. Με διαταγή του Αρχηγού της Ελληνικής Αστυνομίας καθο¬ 
ρίζεται κάθε φορά ο αριθμός αυτών που θα επιλεγούν προς εκπαί¬ 
δευση για την απόκτηση της ειδικότητας του ανιχνευτή - εξουδε- 
τερωτή βομβών και εκρηκτικών μηχανισμών από το αστυνομικό 
και πολιτικό προσωπικό του Υπουργείου Δημόσιας Τάξης. Με 
την ίδια διαταγή καθορίζονται επίσης τα απαιτούμενα προσόντα 
και δικαιολογητικά, ο χρόνος και ο τρόπος υποβολής τους, ο χρό¬ 
νος και ο τόπος των εξετάσεων, καθώς και κάθε άλλη αναγκαία 
λεπτομέρεια. 

2. Όσοι επιθυμούν να αποκτήσουν την ειδικότητα του ανι¬ 
χνευτή εξουδετερωτή υποβάλλουν στις Υπηρεσίες τους, μέσα 
στην προβλεπόμενη προθεσμία σχετική αίτηση, στην οποία επισυ¬ 
νάπτουν και τυχόν άλλα δικαιολογητικά, από τα οποία προκύ¬ 
πτουν ιδιαίτερες γνούσεις ή εμπειρία τους στα εκρηκτικά (προϋπη¬ 
ρεσία στις Ένοπλες Δυνάμεις κ.λ.π.). Επιπλέον, οι ιδιώτες υπο¬ 
ψήφιοι υποβάλλουν υπεύθυνη δήλωση του άρθρου 8 του Ν. 
1599/1986, στην οποία αναφέρουν ότι έχουν τα απαιτούμενα 
για την πρόσληψή τους προσόντα, καθώς και ότι θα υποβάλουν 
τα σχετικά δικαιολογητικά μετά την επιλογή τους. 

3. Για την υποβολή και τον έλεγχο των δικαιολογητικών, τις 
προτάσεις ικανότητας των υποψηφίων και τους πίνακες ικανών 
και αποκλειστέων, εφαρμόζονται ανάλογα οι διατάξεις των άρ¬ 
θρων 23 και 24 του Π.Δ. 496/1987, με τη διαφορά ότι κατά τη 
σύνταξη των προτάσεων ικανότητας λαμβάνονται υπόψη τα προ¬ 
σόντα του άρθρου 13 της παρούσας. 

Άρθρο 16. 

Εξέταση υποψηφίων. 

1. Για την εξέταση των υποψηφίων συγκροτείται, με απόφαση 
του Αρχηγού της Ελληνικής Αστυνομίας, Επιτροπή που αποτε- 
λείται από ένα Αστυνομικό Διευθυντή ή Αστυνομικό Υποδιευθυ¬ 
ντή, ως πρόεδρο, ένα αξιωματικό του ΤΈΕΜ με ειδικότητα ανι¬ 
χνευτή - εξουδετεριυτή εκρηκτικών μηχανισμών και ένα ψυχία¬ 
τρο, ως μέλη. Χρέη Γραμματέα της Επιτροπής εκτελεί κατώτε¬ 
ρος αξιωματικός της Ελληνικής Αστυνομίας ή πολιτικός υπάλλη¬ 
λος Δ.Ε. κατηγορίας. Με την ίδια απόφαση ορίζονται ονομαστικά 
τα τακτικά και ισάριθμα αναπληρωματικά μέλη της Επιτροπής, 
καθώς και ο Γραμματέας αυτής με τον αναπληρωτή του. 

2. Οι υποψήφιοι παραπέμπονται στην ανωτέρω Επιτροπή με 
διαταγή του Αρχηγού της Ελληνικής Αστυνομίας, στην οποία 
καθορίζονται ο χρόνος εξέτασης των υποψηφίων και κάθε άλλη 
αναγκαία λεπτομέρεια. 

3. Η Επιτροπή υποβάλλει τους υποψηφίους σε γραπτή και 


προφορική εξέταση για την εξακρίβωση των διανοητικών και ψυ¬ 
χικών ικανοτήτων τους, καθώς και των λοιπών προσόντων του 
άρθορυ 13 της παρούσας. Στη γραπτή εξέταση δίδονται στους 
υποψηφίους εικόνες της νοομετρικής προϊούσης δυσχέρειας κλί¬ 
μακας του συστήματος ΜΑΤΡΙΞ και καλούνται οι υποψήφιοι να 
απαντήσουν σε καθορισμένο χρόνο. Το είδος του συστήματος ΜΑ¬ 
ΤΡΙΞ και ο αριθμός των ερωτήσεων καθορίζονται με διαταγή του 
Αρχηγού της Ελληνικής Αστυνομίας. Στην προφορική εξέταση οι 
υποψήφιοι καλούνται να απαντήσουν σε ερωτήσεις από τις απα¬ 
ντήσεις των οποίων μπορεί να διαπιστωθούν τα ιδιαίτερα προσό¬ 
ντα του άρθρου 13 της παρούσας. 

4. Η βαθμολόγηση γίνεται με ακέραιους αριθμούς από 0 - 20. 
Για τη βαθμολογία των γραπτών έχουν ανάλογη εφαρμογή οι 
διατάξεις του άρθρου 35 του Π.Δ. 496/1987. Η βαθμολογία 
της προφορικής εξέτασης καταχωρίζεται σε ειδική κατάσταση. 

Ο βαθμός κάθε εξέτασης (γραπτής και προφορικής) προκύπτει 
από το άθροισμα των μελών της Επιτροπής, πολλαπλασιαζόμενο 
με το συντελεστή 10 (π.χ. 13+15+14.42x10=420). 

Ο γενικός βαθμός επιτυχίας κάθε υποψηφίου προκύπτει από 
το άθροισμα των βαθμών των δύο επιμέρους εξετάσεων (π.χ. 
ΓΡΑΠΤΑ : 420, ΠΡΟΦΟΡΙΚΑ : 480 = 900). 

Υποψήφιος που δεν συγκεντρώνει τουλάχιστον το 50% της 
βαθμολογίας σε κάθε επιμέρους εξέταση (Γραπτή - Προφορική) 
θεωρείται αποτυχών. 

Άρθρο 17. 

Σύνταξη και κύρωση πινάκων αποτελεσμάτων. 

Ι.Τα γραπτά των υποψηφίων, καθώς και οι καταστάσεις της 
προφορικής βαθμολογίας τους, παραδίδονται σε Επιτροπή, που 
συγκροτείται με απόφαση του Αρχηγού της Ελληνικής Αστυνο¬ 
μίας και αποτελείται από έναν Αστυνομικό Υποδιευθυντή ή Αστυ¬ 
νόμο Α', ως Πρόεδρο και δύο κατώτερους αξιωματικούς ως 
μέλη, καθώς και ισάριθμα αναπληρωματικά μέλη, η οποία: 

α. Προβαίνει στην αποκάλυψη των γραπτών και στην ανα¬ 
γραφή των ονοματεπωνύμων των υποψηφίων στον πίνακα βαθ¬ 
μολογίας έναντι του αριθμού του αντιστοίχου γραπτού. 

β. Καταρτίζει πίνακες επιτυχόντων, κατά σειρά επιτυχίας, και 
πίνακες αποτυχόντων κατ’ αλφαβητική σειρά, τους οποίους υπο¬ 
βάλλει στη Διεύθυνση Εκπαίδευσης του Υ.Δ.Τ. μαζί με τα γρα¬ 
πτά των υποψηφίων και τους πίνακες βαθμολογίας. 

Σε περίπτωση που δύο ή περισσότεροι υποψήφιοι ισοβαθμούν, 
προηγούνται στη σειρά οι έχοντες υψηλότερη βαθμολογία στη 
γραπτή εξέταση. Αν και πάλι προκύπτει ισοβαθμία, οι ισοβαθ- 
μούντες εγγράφονται κατ’ αλφαβητική σειρά. Στην περίπτωση 
αυτή και προκειμένου για ισοβαθμία στην τελευταία θέση του 
προκηρυχθέντος αριθμού θέσεων, εφαρμόζεται η διάταξη του 
προτελευταίου εδαφίου της παρ. 1 του άρθρου 9 του Π.Δ. 496/ 
1987. 

2. Ο Αρχηγός της Ελληνικής Αστυνομίας κυρώνει τους ανω¬ 
τέρω πίνακες μέσα σε 10 ημέρες από την υποβολή τους και καλεί 
για εκπαίδευση ονομαστικά τους επιτυχόντας κατά σειρά επιτυ¬ 
χίας και σε αριθμό ίσο με αυτόν που καθορίσθηκε στην προκή¬ 
ρυξη. Ο πίνακας επιτυχόντων ισχύει για ένα χρόνο από την κύ¬ 
ρωσή του. 

ΚΕΦΑΛΑΙΟ ΑΔ' 

ΕΚΠΑΙΔΕΥΣΗ 
Άρθρο 18. 

Σκοπός - Διάρκεια εκπαίδευσης. 

1. Η βασική εκπαίδευση του προσωπικού που επιλέχθηκε για 
τη στελέχωση των Υπηρεσιών ανίχνευσης και εξουδετέρωσης 
εκρηκτικών μηχανισμών γίνεται σε ειδικό σχολείο της Σχολής 
Αστυφυλάκων και αποσκοπεί στην πλήρη θεωρητική κατάρτιση 
και πρακτική εξάσκηση των εκπαιδευομένων, προκειμένου να 
αποκτήσουν την ειδικότητα του ανιχνευτή - εξουδετερωτή εκρη¬ 
κτικών μηχανισμών (πυροτεχνουργού). 

2. Η διάρκεια της βασικής εκπαίδευσης καθορίζεται με δια¬ 
ταγή του Αρχηγού της Ελληνικής Αστυνομίας και κυμαίνεται 
από 3 έως 4 μήνες. 

Άρθρο 19. 

Μαθήματα - Διδακτικό προσωπικό. 

1. Στο σχολείο εκπαίδευσης του προηγουμένου άρθρου διδά¬ 
σκονται τα ακόλουθα μαθήματα: 

α. Εκρηκτικές ύλες - Εκρήξεις. 

β. Αυτοσχέδιοι εκρηκτικοί μηχανισμοί - Τρόποι λειτουργίας 
τους. 

γ. Αναγνώριση - Χειρισμός στρατιωτικού υλικού. 

δ. Έρευνα μετά από έκρηξη. 

ε. Μέσα ανίχνευσης και εξουδετέρωσης Α.Ε.Μ. 

στ. Ανίχνευση για τον εντοπισμό Α.Ε.Μ. 

ζ. Τρόποι εξουδετέρωσης Α.Ε.Μ. 

2. Η διδασκαλία των ανωτέρω μαθημάτων γίνεται με τη σειρά 
που αναφέρονται στην προηγούμενη παράγραφο και περιλαμβά¬ 
νει θεωρητικό και πρακτικό μέρος, η χρονική διάρκεια διδασκα¬ 
λίας των οποίων καθορίζεται από τη Διεύθυνση Εκπαίδευσης του 
Τ.Δ.Τ. με το αναλυτικό πρόγραμμα. 

3. Κάθε μάθημα διδάσκεται ταυτόχρονα από τρεις πεπειραμέ¬ 
νους πυροτεχνουργούς της Ελληνικής Αστυνομίας. Ειδικά, το 
μάθημα «Αναγνώριση - χειρισμός Στρατιωτικού Υλικού» δύναται 
να διδάσκεται και από προσωπικό των Ενόπλων Δυνάμεων. 

4. Το διδακτικό προσωπικό, το πρόγραμμα εκπαίδευσης, η δι¬ 
δακτέα ύλη και τα εκπαιδευτικά βοηθήματα καθορίζονται σύμ¬ 
φωνα με τις ισχύουσες διατάξεις, με μέριμνα της Διεύθυνσης Εκ¬ 
παίδευσης του Υ.Δ.Τ., κατόπιν σχετικών προτάσεων του 
Τ.Ε.Ε.Μ. της Υ.Ε.Ε.Β. 

5. Για την επιλογή του διδακτικού προσωπικού λαμβάνονται 
υπόψη: 

α. Η εκπαιδευτική του πείρα. 

β. Η επίδοσή του στο οικείο σχολείο βασικής εκπαίδευσης. 

γ. Η γνωμάτευση της ολομέλειας των καθηγητών του σχο¬ 
λείου βασικής εκπαίδευσης σχετικά με την ικανότητά του να χρη¬ 
σιμοποιηθεί ως εκπαιδευτής. 

δ. Η τριετής τουλάχιστον προϋπηρεσία σε τμήματα ή ομάδες 
εξουδετέρωσης αυτοσχέδιων εκρηκτικών μηχανισμών. 

ε. 3 α προσόντα που περιλαμβάνονται στο άρθρο 8 της παρού¬ 
σας απόφασης. 

6. Στα πλαίσια της βασικής εκπαίδευσης μπορεί να αναπτύσ¬ 
σονται στους εκπαιδευομένους διαλέξεις συναφείς προς το αντικεί¬ 
μενο της εκπαίδευσης από ειδικευμένους επιστήμονες, τεχνικούς 
ή πυροτεχνουργούς, οι οποίοι καλούνται για το σκοπό αυτό και 
από το εξωτερικό. 

Άρθρο 20. 

Έλεγχος επίδοσης εκπαιδευομένων. 

1. Μετά το πέρας της διδασκαλίας τόσο στο θεωρητικό, όσο 
και στο πρακτικό μέρος κάθε μαθήματος, οι εκπαιδευόμενοι υπο¬ 
βάλλονται σε γραπτή και πρακτική εξέταση, αντίστοιχα, στα θέ¬ 
ματα που διδάχθηκαν. Κάθε εξέταση βαθμολογείται ξεχωριστά 
με ακέραιους αριθμούς από 0-20 από τον κατά βαθμό ανώτερο ή 
αρχαιότερο καθηγητή του οικείου μαθήματος. Για τη βαθμολό¬ 
γηση της πρακτικής εξέτασης συνεκτιμώνται τα προσόντα του 
άρθρου 13 παρ. 1 της παρούσας και η ικανότητα πρακτικής 
εφαρμογής των διδαχθέντων. Η βαθμολογία τίθεται, στη μεν 
γραπτή εξέταση πάνω στα γραπτά, στη δε πρακτική σε ειδική κα¬ 
τάσταση, έναντι του ονόματος κάθε εκπαιδευομένου. Ο μέσος 
όρος των βαθμών στη γραπτή και πρακτική εξέταση αποτελεί το 
βαθμό επιτυχίας στο συγκεκριμένο·μάθημα. 

2. Σε περίπτωση που ο βαθμός, είτε στη θεωρητική, είτε στην 
πρακτική εξέταση, είναι κάτω της βάσης (10), ο οικείος καθηγη¬ 
τής αιτιολογεί τούτο με ειδική αναφορά του, την οποία υποβάλλει 


αμελλητί στο διοικητή της Σχολής Αστυφυλάκων, ο οποίος εντός 
της αυτής ή της επομένης το πολύ εργάσιμης ημέρας συγκροτεί 
με διαταγή του 3μελή επιτροπή από τους διδάσκοντες στο σχο¬ 
λείο καθηγητές, στην οποία δεν συμμετέχει ο καθηγητής του οι¬ 
κείου μαθήματος, για την επανεξέταση και επαναβαθμολόγηση 
του εκπαιδευομένου. Η επιτροπή, εντός διημέρου, προβαίνει στην 
επανεξέταση και επαναβαθμολόγηση του εκπαιδευομένου στο συ¬ 
γκεκριμένο μέρος του μαθήματος. Η βαθμολόγηση γίνεται από 
κάθε μέλος της επιτροπής, αρχής γενομένης από τον κατώτερο ή 
νεώτερο καθηγητή. Αν η βαθμολογία του ενός μέλους διαφέρει 
από τη βαθμολογία των άλλων μελών περισσότερο από δύο βαθ¬ 
μούς, γίνεται αναθεώρηση της βαθμολογίας για την άρση της 
διαφοράς. Σε περίπτωση που δεν αίρεται η διαφορά, ο βαθμός 
των μελών προσαρμόζεται υποχρεωτικά στο βαθμό του κατά 
βαθμό ανώτερου ή αρχαιότερου καθηγητή. Ο μέσος όρος των 
βαθμών των μελών της επιτροπής αποτελεί τον τελικό βαθμό 
επιτυχίας στο συγκεκριμένο μέρος του μαθήματος. 

Άρθρο 21. 

Διακοπή εκπαίδευσης. 

1. Εκπαιδευόμενος που δεν λαμβάνει τη βάση δέκα (10), είτε 
στο θεωρητικό, είτε στο πρακτικό μέρος κάθε μαθήματος θεωρεί¬ 
ται αποτυχών και η περαιτέρω εκπαίδευσή του διακόπτεται. 
Προς το σκοπό αυτό, ο διοικητής της Σχολής Αστυφυλάκων υπο¬ 
βάλλει στη Διεύθυνση Εκπαίδευσης του Υ.Δ.Τ. ειδική αναφορά, 
στην οποία επισυνάπτεται η βαθμολογία του εκπαιδευομένου, 
προκειμένου ο Αρχηγός της Ελληνικής Αστυνομίας να διατάξει 
την άμεση διακοπή της εκπαίδευσης και την επάνοδό του στην 
προτέρα του Υπηρεσία. 

2. Επίσης, διακοπή της εκπαίδευσης διατάσσεται από τον Αρ¬ 
χηγό της Ελληνικής Αστυνομίας και στην περίτπωση που εκπαι¬ 
δευόμενος κωλύθηκε για οποιοδήποτε λόγο από την εκπαίδευση 
κάθε μέρους μαθήματος, συνέχεια ή τμηματικά, για χρονικό διά¬ 
στημα μεγαλύτερο του ενός τετάρτου των πραγματικών διδακτι¬ 
κών ωρών του μέρους αυτού. Αν το κώλυμα οφείλεται σε λόγους 
υγείας ή υπηρεσίας, ο διακόπτων την εκπαίδευση δικαιούται να 
συμμετάσχει στην εκπαίδευση της επόμενης εκπαιδευτικής σει¬ 
ράς, εφόσον αυτή πραγματοποιηθεί εντός 25ετίας από τη δια¬ 
κοπή και ο ίδιος δεν απώλεσε κάποιο από τα προσόντα του άρ¬ 
θρου 13 παρ. 1 της παρούσα,ς πλην του ορίου ηλικίας. 

3. Διακοπή της εκπαίδευσης δικαιούται να ζητήσει και ο ίδιος 
ο εκπαιδευόμενος για προσωπικούς ή οικογενειακούς λόγους. 
Περί του αιτήματος αυτού αποφαίνεται ο Αρχηγός της Ελληνικής 
Αστυνομίας, εκτιμώντας τους προβαλλόμενους λόγους. Το τε¬ 
λευταίο εδάφιο της προηγούμενης παραγράφου έχει εφαρμογή 
και στην προκειμένη περίπτωση. 

Άρθρο 22. 

Αποβολή από το σχολείο. 

1. Οι εκπαιδευόμενοι αποβάλλονται από το Σχολείο για τους 
ίδιους λόγους που προβλέπεται αποβολή από τη Σχολή των δοκί¬ 
μων αστυφυλάκων, εφαρμοζομένων αναλόγως των σχετικών 
διατάξεων. 

2. Εκπαιδευόμενος που αποβάλλεται από το Σχολείο δεν μπο¬ 
ρεί να φοιτήσει μελλοντικά σ’ αυτό, η πράξη δε της αποβολής κα¬ 
ταχωρίζεται στα ατομικά του έγγραφα με διαταγή του Αρχηγού 
της Ελληνικής Αστυνομίας. 

Άρθρο 23. 

Αποτελέσματα εκπαίδευσης - πτυχία - ειδικότητες. 

1. Ως ευδοκίμως τερματίσας την εκπαίδευση (επιτυχών) θεω¬ 
ρείται ο εκπαιδευόμενος που τόσο στο θεωρητικό, όσο και στο 
πρακτικό μέρος κάθε μαθήματος έλαβε βαθμό δέκα (10) και 
άνω. Ο μέσος όρος των βαθμών όλων των μαθημάτων αποτελεί 
τον τελικό βαθμό επιτυχίας κάθε εκπαιδευομένου. Για κάθε απο- 
φοιτώντα η ολομέλεια των καθηγητών αποφαίνεται κατά πλειο- 

ψηφία για την εκπαιδευτική του ικανότητα. 

2. Η Σχολή Αστυφυλάκων, μετά το πέρας της εκπαίδευσης, 
καταρτίζει πίνακα επιτυχόντων κατά σειρά επιτυχίας, τον οποίο 
υποβάλλει στη Διεύθυνση εκπαίδευσης του Υ.Δ.Τ., επισυνάπτο¬ 
ντας και τις καταστάσεις βαθμολογίας των καθηγητών, αντί¬ 
γραφο δε αυτού κοινοποιεί στους αποφοιτώντες. 

3. Στους ευδοκίμως αποφοιτήσαντες από το σχολείο αυτό απο- 
νέμεται πτυχίο, στο οποίο αναγράφονται τα στοιχεία ταυτότητας, 
η διάρκεια φοίτησης και ο τελικός βαθμός επιτυχίας. Το πτυχίο 
υπογράφεται από το διοικητή της Σχολής Αστυφυλάκων. 

4. Με απόφαση του Αρχηγού της Ελληνικής Αστυνομίας απο- 
νέμεται στους ευδοκίμως αποφοιτήσαντες από το ανωτέρω σχο¬ 
λείο η ειδικότητα του πυροτεχνουργού. 

5. Οι αποκτώντες την ειδικότητα του πυροτεχνουργού τοποθε¬ 
τούνται με απόφαση του Αρχηγού της Ελληνικής Αστυνομίας 
στις Υπηρεσίες Ανίχνευσης και Εξουδετέρωσης Εκρηκτικών Μη¬ 
χανισμών, ανάλογα με τις ανάγκες τους. 

Άρθρο 24. 

Συντηρητική Εκπαίδευση. 

1. Οι υπηρετούντες στις Υπηρεσίες Ανίχνευσης και Εξουδετέ¬ 
ρωσης Εκρηκτικών Μηχανισμών με την ειδικότητα του πυροτε¬ 
χνουργού μετεκπαιδεύονται υποχρεωτικά τουλάχιστον μία φορά 
το χρόνο σε θέματα της ειδικότητάς τους, είτε στο ειδικό σχολείο 
της Σχολής Αστυφυλάκων, είτε σε Σχολές ή Κέντρα Εκπαίδευσης 
ή Υπηρεσίες του εσωτερικού ή του εξωτερικού. 

2. Η μετεκπαίδευση στο ειδικό σχολείο της Σχολής Αστυφυλά¬ 
κων διαρκεί μία έως δύο εβδομάδες. Η ακριβής διάρκεια της εκ¬ 
παίδευσης, το εκπαιδευτικό πρόγραμμα, το διδακτικό προσωπικό 
και οι λοιπές λεπτομέρειες καθορίζονται με διαταγή του Αρχηγού 
της Ελληνικής Αστυνομίας, ύστερα από πρόταση του Τμήματος 


Εξουδετέρωσης Εκρηκτικών Μηχανισμών της Υποδιεύθυνσης 
Αντιμετώπισης Ειδικών Εγκλημάτων Βίας. 

3. Κατά τα λοιπά έχουν εφαρμογή οι διατάξεις των άρθρων 79 
και 80 του Π.Δ. 496/1987. 

Άρθρο 25. 

Μεταβατική διάταξη. 

1. Όποιος από το αστυνομικό προσωπικό κατέχει την ειδικό¬ 
τητα μόνο του ανιχνευτή ή μόνο του εξουδετερωτή εκρηκτικών 
μηχανισμών, αποκτά την ειδικότητα του πυροτεχνουργού, μετά 
από ευδόκιμη εκπαίδευσή τους στο μάθημα «Τρόποι εξουδετέρω¬ 
σης Α.Ε.Μ., ή «Ανίχνευσης για τον εντοπισμό Α.Ε.Μ.», αντί¬ 
στοιχα. 

2. Οι διατάξεις των παρ. 2 και 3 του προηγούμενου άρθρου 
έχουν εφαρμογή και στην προκειμένη περίπτωση. 

3. Οι κατά την παρ. 1 του παρόντος άρθρου εκπαιδευόμενοι 
δεν βαθμολογούνται, αλλά οι διδάσκοντες το μάθημα καθηγητές 
αποφαίνονται κατά πλειοψηφία μετά το πέρας της εκπαιδεύσεως 
για το ευδόκιμο αυτής. 

Άρθρο 26. 

1. Από την έναρξη ισχύος της παρούσας απόφασης καταργεί- 
ται η 3009/2/4 από 3.7.1987 (Β' 356) ομοία μας. 

2. Η ισχύς της παρούσας αρχίζει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 1992 

Ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 




ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΕΕΧ 

22.3211 ΥΡΕΤ ΟΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοπ ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» » » 

Β’ 

» 

23.000 

Υ) 

» » » 

Γ’ 

» 

7.000 

δ) 

» » » 

Δ’ 

» 

22.000 

ε) 

» » » 

Αναπτυξιακών Πράξεων 

» 

15.000 

στ) 

» » » 

Ν.Π.Δ.Δ. 

» 

7.000 

ζ) 

» » » 

ΠΑΡΑΡΤΗΜΑ 

» 

4.000 

η) 

» » » 

Δελτ. Εμπ.& Βιομ. Ιδ. 

» 

7.000 

θ) 

» » » 

Αν. Ειδικού Δικαστηρίου 

>» 

2.000 

0 

» » » 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 



Πλη 

ροφοί 

)ίες: τηλ. 52 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















